CELEX: 62016CN0480
Language: hu
Date: 2016-09-05 00:00:00
Title: C-480/16. sz. ügy: Az l’Østre Landsret (Dánia) által 2016. szeptember 5-én benyújtott előzetes döntéshozatal iránti kérelem – Fidelity Funds kontra Skatteministeriet

14.11.2016   
            
            
               HU
            
            
               Az Európai Unió Hivatalos Lapja
            
            
               C 419/32
            
         Az l’Østre Landsret (Dánia) által 2016. szeptember 5-én benyújtott előzetes döntéshozatal iránti kérelem – Fidelity Funds kontra Skatteministeriet
   (C-480/16. sz. ügy)
   (2016/C 419/42)
   Az eljárás nyelve: dán
   
      A kérdést előterjesztő bíróság
   
   Østre Landsret
   
      Az alapeljárás felei
   
   
      Felperes: Fidelity Funds
   
      Alperes: Skatteministeriet
   
      Beavatkozó: NN (L) SICAV
   
      Az előzetes döntéshozatalra előterjesztett kérdés
   
   Ellentétes-e az EK-Szerződésnek a tőke szabad mozgásáról szóló 56. cikkével (EUMSZ 63. cikk) vagy a szolgáltatásnyújtásról szóló 49. cikkével (EUMSZ 56. cikk) az alapeljárásban szóban forgóhoz hasonló adórendszer, amely alapján a 85/611/EGK tanácsi irányelv (ÁÉKBV-irányelv) (1) hatálya alá tartozó, nem dán kollektív befektetési vállalkozásokat a dán társaságoktól származó osztalékok után forrásoldalon megadóztatják, miközben az ezzel egyenértékű, dán befektetési vállalkozás mentesülhet a forrásadó alól vagy azért, mert a forrásadó levonását ellensúlyozandó ténylegesen minimális osztalékot fizet tagjainak, vagy technikailag minimális osztalékkifizetés kerül kiszámításra, amely után a forrásadót a vállalkozás tagjaira vonatkozóan levonják?
   
      (1)  Az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról szóló, 1985. december 20-i 85/611/EGK tanácsi irányelv (HL L 375., 1985.12.31., 3. o.; magyar nyelvű különkiadás 6. fejezet, 1. kötet, 139. o.).